Každé filtračné zariadenie by malo stáť v blízkosti bazéna, aby bol dodržaný deklarovaný sací výkon a prietok vody. Pri pieskovej filtrácii je ale zároveň nutné brať ohľad na bezpečnostnú vyhlášku, ktorá určuje minimálnu vzdialenosť filtrácie od bazéna na 3 metre, navyše k nej potrebujete aj odtokový kanál alebo pripojenie k odpadu. Filtráciu je potrebné chrániť pred poveternostnými vplyvmi a umiestniť ju pod úroveň hladiny vody v bazéne.